Document ID: 32002D0459

32002D0459
L 159/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 юни 2002 година
относно определяне на списъка със звената от компютърната система „Анимо“ и за отмяна на Решение 2000/287/ЕО
(нотифицирано под номер С (2002) 2026)
(текст от значение за ЕИП)
(2002/459/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2), и по-специално член 20, параграф 3 от нея,
като има предвид, че:
(1)
За да се гарантира функционирането на компютъризираната система „Анимо“, следва да се идентифицират отделните звена по смисъла на член 1 от Решение 91/398/ЕИО (3) и списъкът да се актуализира.
(2)
По искане на Нидерландия, Обединеното кралство, Франция, Дания, Германия, Испания, Ирландия, Португалия, Австрия и Швеция следва да бъде изменен списъкът със звената „Анимо“, определени с Решение 2000/287/ЕО на Комисията (4), по-специално по отношение на местните звена и граничните инспекционни пунктове.
(3)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Списъкът и идентификацията на единиците по смисъла на член 1 от Решение 91/398/ЕИО са дадени в приложението към настоящото решение.
Член 2
Решение 2000/287/ЕО се отменя. Позоваванията към отмененото решение са считат като позовавания към настоящото решение.
Член 3
Адресати на настоящото решение са държавите-членки.
Съставено в Брюксел на 4 юни 2002 година.

Labels: 3
6
12
18
15